Здравейте. Ще се опитам да съм максимално кратък, за да не ви губя времето. 


На мястото което работя се чуват слухове , че даден процент ще бъдем съкратени.


До колкото разбрах от КТ работодателя няма право да ме уволни дисциплинарно (прочетох случаите, в които може – неявяване на работа в 2 последователни дни, нарушаване на дисциплина и т.н.).


Остава другия вариант (ако не се бъркам) – да ме уволни с предизвестие от 1 месец, както е заложено в договора ми.


Това подбужда 2 въпроса в мен, ще се опитам да ги формулирам кратко.


1. Освен ако не ме уволни дисциплинарно няма друг вариант, в който да не си получа неустойката (1 заплата) или да не изкарам още 1 месец. Т.е. не може да ме изгони на мига без да ми плати нито един лев ?


2. Мисля , че имам останали 15 дни платен отпуск. В нашата фирма практиката е , който напуска да му се дават дните да си ги ползва последния месец и така реално не се показва много-много на работа. Въпросът е , може ли да ме ЗАДЪЛЖИ да си използвам дните. Понеже предпочитам да съм си на работа и да ми ги ПЛАТИ след като изтече предизвестието, което е пуснал към мен. (нали така е по закон? – четох , че може би може да ме задължи ако има престой повече от 5 дни , но не съм сигурен какво значи ‘престой’ )


Забележка: Изпитателния срок от 6 месеца е изтекал преди 1 месец, т.е. вече автоматично НЕ съм на изпитателен срок (до колкото разбрах от закона ).


П.С. Не съм сигурен извънредното положение дали играе някаква роля и ако излезем от него как ще се променят правата ми.


Благодаря за отделеното внимание,


Поздрави.




Правата ми при прекратяване на трудов договор от страна на работодателя
=======================================================================

 

Здравейте,


правилно сте разбрал, че при дисциплинарно уволнение работодателят не е длъжен да спазва предизвестие за прекратяване на договора.  

При обявено извънредно положение работодателят може със заповед да преустанови работата на предприятието, на част от предприятието или на отделни работници и служители за целия период или за част от него до отмяната на извънредното положение.  

Когато поради обявено извънредно положение със заповед на работодателя или със заповед на държавен орган е преустановена работата на предприятието, на част от предприятието или на отделни работници и служители, работодателят има право да предостави платения годишен отпуск на работника или служителя и без негово съгласие, включително на работник или служител, който не е придобил 8 месеца трудов стаж.  

Накратко, при обявеното извънредно положение, работодателят може със заповед да преустанови работата на предприятието и да Ви предостави да ползвате платения си годишен отпуск без Ваше съгласие.


Поздрави,  

адв. Николина Митова  

0898 303092


